Diari Oficial de la Generalitat Valenciana


Sumari del DOGV 9262, del 24-01-2022 (2021/13216)

Informació pública de la suspensió de la tramitació i atorgament de llicències urbanístiques que tinguen com a objecte la implantació de plantes generadores d'energia solar fotovoltaica o eòlica excepte les instal·lacions d'autoconsum.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/13817


Data del document
:   29-12-2021

Organisme emissor
:   Ajuntament de Real

Tipus de document
:   Anunci

Descriptors 

:   * Real
    * pla d'urbanisme

Informació pública de la suspensió de la tramitació i atorgament de llicències urbanístiques que tinguen com a objecte la implantació de plantes generadores d'energia solar fotovoltaica o eòlica excepte les instal·lacions d'autoconsum. [2021/13237]  
Acord del Ple de l'Ajuntament de Real  
«Tercer. Aprovació de paralització de llicències en sòl no urbanitzable per a la instal·lació de plantes solars.  
A la vista d'informe tècnic que a continuació es transcriu:  
Informe dels serveis tècnics municipals  
En aquest Ajuntament de Real s'està fent una anàlisi del seu territori, i aprovar una regulació que facilite la implantació de les energies renovables, de la forma que resulte més harmònica amb el territori i al seu torn compatible amb els interessos generals de la nostra població.  
  
Per a facilitar l'estudi detallat de les potencials zones per a la ubicació d'aquestes, que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic, i que al seu torn mantinguen o milloren l'equilibri socioeconòmic del nostre territori, resulta convenient procedir a la suspensió cautelar de la tramitació i atorgament de les següents llicències urbanístiques que tinguen per objecte la implantació de plantes generadores d'energia solar fotovoltaica o eòlica, exceptuant les instal·lacions d'autoconsum que es pretenguen situar en el sòl en estat rural, siga urbanitzable o no urbanitzable.  
  
De conformitat amb la Providència d'Alcaldia de data 13 de desembre de 2021, i amb el que s'estableix en l'article 68 del Text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, emet el següent informe  
  
Primer. La suspensió de l'atorgament de llicències es justifica en els següents motius:  
En aquests moments existeix una tecnologia que aconsegueix fer rendible econòmicament la generació d'energia elèctrica a través sistemes fotovoltaics i eòlics, i existeix gran quantitat d'empreses i fons d'inversió disposats a finançar i implantar aquestes instal·lacions a la Comunitat Valenciana, i el terme municipal de Real resulta interessant per a aquest fi atés que hi ha pròxima una subestació on bolcar l'energia generada.  
Seria molt negatiu per als interessos generals la implantació de mega plantes que:  
- Acabaren amb gran quantitat d'àrees cultivades amb regadius implantats a vegades amb ajudes públiques, generadores de llocs de treball i riquesa estable a la nostra localitat.  
- Estigueren pròximes al nucli urbà de la població, a les residències unifamiliars de les urbanitzacions, o nuclis d'activitat econòmica del nostre terme municipal i, per tant, afectaren la qualitat de vida de persones i propietats.  
- En espais de valor ambiental, territorial o paisatgístic.  
La Generalitat Valenciana el mes d'agost passat va aprovar el Decret 14/2020, regulador d'aquestes plantes generadores d'energia fotovoltaica, amb l'objectiu de facilitar la seua implantació, en va declarar la importància estratègica, i establia un sistema de tramitació ràpid en el qual els ajuntaments a penes tenen capacitat de decisió.  
D'una banda, l'article 8 del precitat Decret estableix que la prioritat és la implantació de la generació fotovoltaica en zones urbanes, en l'envolupant d'edificacions existents o en espais degradats, no obstant això, l'article 19 indica literalment «només es considera incompatible l'ús d'instal·lació fotovoltaica per a la generació d'energia elèctrica quan estiga expressament prohibit en el planejament municipal.»  
  
El planejament de Real, Normes Subsidiàries de Planejament amb data d'aprovació definitiva 24 d'abril de 1996, amb publicació en el BOP de 15 de juliol de 1996, no té una regulació específica d'aquesta mena d'instal·lacions i, per consegüent, es consideraran des de la perspectiva del planejament municipal, potencialment admissibles en tot el terme, estant únicament vigents les limitacions establides genèricament per la Generalitat, en els articles 8 a 12 del referit Decret, si bé caldria harmonitzar-ne la implantació amb les actuals zones de la població, estudiant de manera detallada cadascuna de les possibles zones i els efectes que aquestes instal·lacions hi produirien.  
  
Per tal que la qualitat de vida dels ciutadans de Real que resideixen en el camp o a prop no es veja afectada, per tal que l'agricultura i totes les activitats vinculades amb aquesta, i els llocs de treball directes i indirectes que crea no es vegen minvats, i d'orientar la implantació d'aquestes instal·lacions als espais amb menor afecció ambiental i paisatgística, resulta necessari introduir en el planejament municipal, les modificacions necessàries per a regular la instal·lació de plantes d'energia fotovoltaica i eòlica, amb un estudi detallat de les potencials zones per a la ubicació d'aquestes, que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic, i que al seu torn mantinguen o milloren l'equilibri socioeconòmic del nostre territori, així com del procés de participació pública corresponent.  
  
Segon. L'àmbit territorial a què hauria d'abastar la suspensió de l'atorgament de llicències està delimitat per les zones de sòl en estat rural, siga Sòl Apte per a Urbanitzar o Sòl No Urbanitzable (tant Sòl No Urbanitzable Comú com Sòl No Urbanitzable Protegit), segons les Normes Subsidiàries de Planejament amb data d'aprovació definitiva 24 d'abril de 1996, amb publicació en el BOP de 15 de juliol de 1996.  
  
D'aquestes zones queden excloses les parcel·les situades en els polígons 4, 5, 6 i 16, pel fet que es tracten de polígons molt degradats per l'existència d'antics abocadors, i la instal·lació d'aquests parcs d'energies fotovoltaiques no hi repercuteixen de manera ambiental i paisatgística. Polígons, on a més existeix un acord municipal que habilita la seua instal·lació i que va ser adoptat amb anterioritat a les nombroses sol·licituds que han sobrevingut amb posterioritat i que afecten gran part del territori.  
Tercer. La suspensió abastarà l'atorgament i l'admissió a tràmit de les següents llicències urbanístiques:  
Se suspén la tramitació i atorgament de llicències d'obres o activitat que tinguen per objecte la implantació de plantes generadores d'energia solar fotovoltaica o eòlica, excepte les instal·lacions d'autoconsum.  
  
Quart. El termini de la suspensió tindrà una duració màxima de 2 anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de modificació de planejament.  
En conclusió al que s'ha exposat, informe favorablement sobre la suspensió de l'atorgament de llicències tal com anteriorment queda expressat.  
Vist l'informe emés, el ple de l'ajuntament per 4 vots a favor del PSOE, 4 abstencions d'Àgora, 2 vots a favor de Ciutadans el ple de l'Ajuntament per majoria simple acorda,  
  
Primer. Suspendre la tramitació i atorgament de llicències d'obres o activitat que tinguen per objecte la implantació de plantes generadors d'energia solar fotovoltaica o eòlica, excepte les instal·lacions d'autoconsum. L'àmbit territorial que hauria d'abastar la suspensió de l'atorgament de llicències està delimitat per les zones de sòl en estat rural, siga Sòl Apte per a Urbanitzar o Sòl No Urbanitzable (tant Sòl No Urbanitzable Comú com Sòl No Urbanitzable Protegit), segons les Normes Subsidiàries de Planejament amb data d'aprovació definitiva 24 d'abril de 1996, amb publicació en el BOP de 15 de juliol de 1996. D'aquestes zones queden excloses les parcel·els situades en els polígons 4, 5, 6 i 16, pel fet que es tracten de polígons molt degradats per l'existència d'antics abocadors, i la instal·lació d'aquests parcs d'energies fotovoltaiques no hi repercuteixen de manera ambiental i paisatgística. Polígons, on a més existeix un acord municipal, que habilita la seua instal·lació i que va ser adoptat amb anterioritat a les nombroses sol·licituds que han sobrevingut amb posterioritat i que afecten gran part del territori.  
  
Segon. Aprovar la suspensió per termini de 2 anys de l'atorgament de les següents llicències  
  
Tercer. Publicar l'acord de suspensió de l'atorgament de llicències en el Diari Oficial de la Generalitat Valenciana. A més, estarà a la disposició de les persones interessades en la seu electrònica d- aquest Ajuntament [http://real.sedelectronica.es].  
  
Contra el present acord, que posa fi a la via administrativa, es pot interposar alternativament un recurs de reposició potestatiu davant el Ple d'aquesta entitat, en el termini d'un mes a comptar des de l'endemà de la recepció de la present notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu, davant el Jutjat Contenciós Administratiu de València, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que puga interposar vosté qualsevol altre recurs que poguera estimar més convenient al seu dret.  
  
El que es publica per a coneixement i efectes oportuns.  
  
Real, 29 de desembre de 2021.- L'alcalde: Gerardo López Mateu.